《小园社集主宾凡八人是日雨分得衫字》
明代·孙继皋

焚鱼早署碧山衔，舞鹤疑开滴水岩。洞有桃花能自发，门多芳草不教芟。

春风旧巷宜初服，昼雨深堂黯客衫。坐列八公惟此会，淮南诗赋满瑶函。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。